Huiseienaar skiet glo huurder doodŉ Huiseienaar is in hegtenis geneem nadat hy Maandag glo sy uitlandse huurder in Roodepoort, Gauteng doodgeskiet het. Kapt. Augustinah Selepe, ŉ polisiewoordvoerder, het Woensdag gesê die man het na bewering sy huurder, wat van Sierra Leone afkomstig is, tydens ŉ rusie doodgeskiet. “Nog ŉ verdagte wat vermoedelik by die voorval betrokke was, het met die vuurwapen van die toneel gevlug en word steeds gesoek,” het Selepe gesê. Die vuurwapen is gelisensieerd. The Star het die slagoffer as Sahr Thomas Fillie (36) geïdentifiseer. Die huiseienaar gaan na verwagting Donderdag in die Roodepoort-landdroshof verskyn op ŉ aanklag van moord.